A4-0081/97

Ψήφισμα σχετικά με τις οικονομικές και εμπορικές πτυχές της συμφωνίας εταιρικής σχέσεως και συνεργασίας μεταξύ αφενός των Ευρωπαϊκών Κοινοτήτων και των κρατών μελών τους και αφετέρου της Δημοκρατίας της Γεωργίας

Το Ευρωπαϊκό Κοινοβούλιο,

- έχοντας υπόψη την πρόταση για απόφαση του Συμβουλίου και της Επιτροπής σχετικά με τη σύναψη συμφωνίας εταιρικής σχέσεως και συνεργασίας μεταξύ αφενός των Ευρωπαϊκών Κοινοτήτων και των κρατών μελών τους και αφετέρου της Δημοκρατίας της Γεωργίας η οποία θα αντικαταστήσει την συμφωνία εμπορίου και συνεργασίας του 1989 με την Σοβιετική Ένωση επί της οποίας είχαν στηριχθεί οι προηγούμενες συμβατικές σχέσεις,

- έχοντας υπόψη το γεγονός ότι η συμφωνία εταιρικής σχέσεως μεταξύ αφενός των ΕΚ και των κρατών μελών τους και αφετέρου της Δημοκρατίας της Γεωργίας είχε δρομολογηθεί στις 15 Δεκεμβρίου 1995 και είχε υπογραφεί στις 22 Απριλίου 1996,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπή Εξωτερικών Οικονομικών Σχέσεων (A4- 0081/97),

Α. λαμβάνοντας υπόψη ότι από αρχαιοτάτων χρόνων είχαν συναφθεί στενές πολιτιστικές και ιστορικές σχέσεις μεταξύ των Υπερκαυκασίων χωρών και ιδιαιτέρως της Γεωργίας και ορισμένων ευρωπαϊκών χωρών,

Β. έχοντας υπόψη ότι η Γεωργία, η οποία συνορεύει με τη Ρωσία και την Τουρκία, αποτελεί στρατηγική περιοχή υψίστης σημασίας για την ασφάλεια της Ευρώπης ως συνόλου,

Γ. λαμβάνοντας υπόψη ότι οι διάφορες συγκρούσεις στην Υπερκαυκασία υποσκάπτουν σοβαρά την οικονομική και πολιτική σταθερότητα των χωρών της περιοχής,

Δ. έχοντας υπόψη τη βούληση της Γεωργίας και άλλων χωρών της Υπερκαυκασίας μελών της ΚΑΚ να προσεγγίσουν τις πολιτικές δομές καθώς και τις δομές ασφαλείας της Ευρώπης και να ενσωματωθούν προοδευτικά σε ένα ανοικτό διεθνές σύστημα,

Ε. έχοντας υπόψη την προσπάθεια της Δημοκρατίας της Γεωργίας να αναπτύξει την οικονομία της αγοράς, τη δέσμευσή της να απελευθερώσει το εμπόριο και την πρόθεσή της να προσχωρήσει στο ΠΟΕ,

1. πιστεύει ότι παρίσταται μεγάλη και επείγουσα ανάγκη να αναβαθμίσει η Ευρωπαϊκή Ένωση την παρουσία της στη Υπερκαυκασία, συμβάλλουν στην πολιτική σταθεροποίηση και την οικονομική ανάπτυξη της περιοχής και της ειδικότερα της Γεωργίας[semigr ]

2. τονίζει ότι ο σεβασμός των δημοκρατικών αρχών, των αρχών του διεθνούς δικαίου και των ανθρωπίνων δικαιωμάτων καθώς και των αρχών της ελεύθερης οικονομίας αποτελούν βασικά στοιχεία της συμφωνίας εταιρικής συμφωνίας και συνεργασίας και ενθαρρύνονται από την πρόοδο που έχει πραγματοποιήσει η Γεωργία προς αυτήν την κατεύθυνση[semigr ] υπογραμμίζει με ενδιαφέρον ότι η στράτευση της χώρας αυτής για μια γνήσια οικονομική μεταρρύθμιση της επέτρεψε, όπως εξάλλου μαρτυρά η Επιτροπή, να σημειώσει οικονομικά αποτελέσματα από τα καλύτερα των ΚΑΚ[semigr ]

3. υπενθυμίζει ωστόσο το ψήφισμά του της 14ης Νοεμβρίου 1996 σχετικά με «τις ζητηθείσες θανατικές ποινές καθώς και τις ποινές πολυετούς φυλάκισης εις βάρος γεωργιανών βουλευτών και εξεχουσών δημοκρατικών προσωπικοτήτων» ((ΕΕ C 362 της 2.12.1996, σελ. 263)) καθώς και την επιστολή που απηύθυνε ο Πρόεδρος Shevardanadze στον Πρόεδρο του Ευρωπαϊκού Κοινοβουλίου στην οποία διατυπώνει την ελπίδα του ότι το facto moratorium για τη θανατική ποινή θα συνεχίσει να ισχύει ((Ανακοίνωση προς τα μέλη, ΡΕ 219.899.))[semigr ]

4. τονίζει τη στρατηγική σημασία της Υπερκαυκασίας από πλευράς ενεργειακών πόρων επισημαίνοντας τη σημασία που έχει η ισχύ αποδεκτών συνθηκών διαμετακόμισης για την εξαγωγή ενεργειακών προϊόντων καθώς και την ανάγκη συνεργασίας σε επενδυτικά σχέδια του τομέως αυτού ιδίως όσον αφορά την κατασκευή και την αναβάθμιση των μέσων μεταφοράς ενεργειακών προϊόντων συμπεριλαμβανομένων και των πετρελαιαγωγών και των αγωγών φυσικού αερίου[semigr ]

5. είναι της άποψης ότι η συμφωνία αυτή θα συμβάλλει στη δημιουργία θετικού κλίματος μεταξύ ΕΕ και Δημοκρατίας της Γεωργίας για την ανάπτυξη του εμπορίου και των επενδύσεων[semigr ]

6. τονίζει ότι ένα από τα βασικά στοιχεία της πολιτικής της ΕΕ όσον αφορά τη δημιουργία ενός δικτύου συμφωνιών εταιρικών σχέσεων και συνεργασίας με τις χώρες της Υπερκαυκασίας είναι η πρόωθηση των καλών σχέσεων, της αμοιβαίας εμπιστοσύνης και της περιφερειακής συνεργασίας μεταξύ των χωρών αυτών[semigr ]

7. πιστεύει ότι θα πρέπει να αναγνωρισθεί η ιδιαίτερη σημασία που έχει η ανάπτυξη των μεταφορών και των τηλεπικοινωνιών καθώς και του ενεργειακού τομέος μεταξύ αφενός Γεωργίας και των γειτόνων της και αφετέρου Γεωργίας και της Ευρωπαϊκής Ένωσης[semigr ] ζητεί ως εκ τούτου από την Επιτροπή, να προσδιορίσει σε συνεργασία με τις αρχές των χωρών της Υπερκαυκασίας, τους τομείς που θα ωφεληθούν από τα προγράμματα αυτά και να τεθούν υπόψη του Κοινοβουλίου τα αποτελέσματα των εν λόγω προγραμμάτων[semigr ]

8. ζητεί από την Ευρωπαϊκή Ένωση και τα κράτη μέλη της, μέσω του δικτύου ΚΕΠΠΑ να διαδραματίσουν έναν πιο συντονισμένο και ενεργό ρόλο, βοηθώντας την επίλυση των υφισταμένων πολιτικών διενέξεων, ώστε με τον τρόπο αυτό τις δυνατότητες συνεργασίας και να δημιουργήσουν τις απαραίτητες συνθήκες για την ευημερία και τη σταθερότητα στην περιοχή, όπως προβλέπεται από τις συμφωνίες εταιρικής σχέσεως και συνεργασίας[semigr ]

9. τονίζει ότι η βάση για την επίλυση των διενέξεων μπορεί να είναι μόνο ο σεβασμός των ανθρωπίνων δικαιωμάτων και των δικαιωμάτων των μειονοτήτων και η προάσπιση της κυριαρχίας και της εδαφικής ακεραιότητας των κρατών της περιοχής[semigr ] τονίζει ότι η συμφωνία εταιρικής σχέσεως και συνεργασίας με τη Γεωργία αντιπροσωπεύει τη δέσμευση της ΕΕ να στηρίξει την ανεξαρτησία την κυριαρχία και την εδαφική ακεραιότητα της χώρας αυτής[semigr ]

10. υπενθυμίζει το ψήφισμά του της 14ης Νοεμβρίου 1996 σχετικά με την κατάσταση της Αμπχαζίας ((ΕΕ C 362 της 2.12.1996, σελ. 264)) στο οποίο τονίζεται ότι «μια τελική ειρηνική λύση της διενέξεως της Αμπχαζίας πρέπει να βασίζεται σε μία ολοκληρωμένη πολιτική διευθέτηση της κατάστασης η οποία θα σέβεται την κυριαρχία και την εδαφική ακεραιότητα της Γεωργίας εντός των διεθνώς αναγνωρισμένων συνόρων της» και δια του οποίου ζητείται από την Επιτροπή και το Συμβούλιο «να ενισχύσουν τα προγράμματα ΤΑCIS και ECHO στην περιοχή και ιδιαίτερα τη συνεργασία μεταξύ ECHO και TACIS προκειμένου να καταστεί δυνατή η μετάβαση από τη βραχυπρόθεσμη ανθρωπιστική ανακούφιση στη μακροπρόθεσμη βιώσιμη ανάπτυξη»[semigr ]

11. επισημαίνει τη δύσκολη κοινωνική κατάσταση που επικρατεί στη Γεωργία η οποία χαρακτηρίζεται από υψηλή ανεργία, μεγάλο αριθμό προσφύγων και φθίνουσες συνθήκες στις εκπαιδευτικές και υγειονομικές υποδομές, πιστεύει δε ότι τα στοιχεία αυτά πρέπει να ληφθούν υπόψη στις μελλοντικές δράσεις που αναλαμβάνονται στα πλαίσια των προγραμμάτων TACIS[semigr ]

12. εκφράζει την ικανοποίησή του για τις δομές που δημιουργήθηκαν από τη συμφωνία εταιρικής σχέσεως και συνεργασίας σε τομείς όπως είναι η δημοκρατία και τα ανθρώπινα δικαιώματα καθώς και η πολιτιστική συνεργασίας[semigr ] τονίζει τη σημασία της συνεργασίας στον τομέα της πρόληψης των παρανόμων δραστηριοτήτων στις οποίες περιλαμβάνονται η διαφθορά, η παράνομη διακίνηση βιομηχανικών αποβλήτων, οι παραποιήσεις, το πλύσιμο του χρήματος, η διακίνηση ναρκωτικών και η παράνομη μετανάστευση[semigr ]

13. πιστεύει επιπλέον ότι η ανάπτυξη της Γεωργίας είναι αρρήκτως συνδεδεμένη με την ανάπτυξη των λοιπών κρατών της Υπερκαυκασίας και με την πολιτική σταθερότητα της περιοχής[semigr ] δίδει ως εκ τούτου τη μέγιστη δυνατή σημασία στην εφαρμογή των διεθνικών προγραμμάτων περιφερειακής συνεργασίας και ιδιαίτερα του προγράμματος TRACECA στον τομέα των μεταφορών[semigr ]

14. λαμβάνει γνώση της δημιουργίας, τον Ιούνιο 1992, της Παρευξείνιας Ζώνης Οικονομικής Συνεργασίας που έχει ως στόχο τη δημιουργία μιας ζώνης ειρήνης και ευημερίας και την προώθηση της οικονομικής συνεργασίας[semigr ] εκφράζει την ικανοποίησή του για την απόφαση των μελών της Παρευξείνιας Συνεργασίας να δημιουργήσουν, με έδρα τη Θεσσαλονίκη, μια τράπεζα για την ανάπτυξη των Παρευξεινίων χωρών και του εμπορίου καθώς και για τη σχετική συμφωνία που βρίσκεται τώρα στην τελική φάση της επικύρωσης[semigr ]

15. πρεσβεύει την άποψη ότι στο πλαίσιο της συμφωνίας εταιρικής σχέσης και συνεργασίας, με στόχο την καταπολέμηση της ρύπανσης της Μαύρης Θάλασσας, θα πρέπει να χορηγηθεί ενίσχυση για το «Black Sea Strategic Action Plan», που υπέγραψαν, το 1996, η Βουλγαρία, η Γεωργία, η Ρουμανία, η Ρωσία, η Τουρκία και η Ουκρανία[semigr ]

16. θεωρεί ότι η Ένωση θα πρέπει να παράσχει ειδική οικονομική βοήθεια με στόχο τη μακροοικονομική σταθερότητα (σε συνεργασία με διεθνείς χρηματοπιστωτικούς οργανισμούς)[semigr ]

17. αναθέτει στον Πρόεδρό του να διαβιβάσει το παρόν ψήφισμα στην Επιτροπή το Συμβούλιο και την Κυβέρνηση της Δημοκρατίας της Γεωργίας.